Γιαν Τομασέφσκι

Ο Γιαν Τομασέφσκι (πολωνικά: Jan Tomaszewski, γεννήθηκε 9 Ιανουαρίου 1948) είναι Πολωνός πρώην επαγγελματίας ποδοσφαιριστής, ο οποίος αγωνιζόταν ως τερματοφύλακας. Ήταν βασικός της Εθνικής Πολωνίας στην κατάκτηση της τρίτης θέσης στο Παγκόσμιο Κύπελλο του 1974, όπου αναδείχθηκε Καλύτερος Τερματοφύλακας και στην κατάκτηση του ασημένιου μεταλλίου στους Θερινούς Ολυμπιακούς Αγώνες του 1976. Ψηφίστηκε 18ος καλύτερος Ευρωπαίος τερματοφύλακας του 20ού αιώνα στις εκλογές της IFFHS.

Καριέρα σε συλλόγους 
Ο Τομασέφσκι μεγάλωσε στο Βρότσουαφ, όπου οι γονείς του είχαν εγκατασταθεί όταν εκδιώχθηκαν από το Βίλνιους μετά το Δεύτερο Παγκόσμιο Πόλεμο.

Η ποδοσφαιρική σταδιοδρομία του Τομασέφσκι ήταν κυρίως με την ΛΚΣ Λοτζ, αφού του απαγορεύτηκε από την κομμουνιστική κυβέρνηση της Πολωνίας να παίξει στο εξωτερικό πριν από την ηλικία των 30 ετών, ακόμη και μετά το ενδιαφέρον ομάδων από το εξωτερικό.
Μετά το Παγκόσμιο Κύπελλο του 1978, μετακόμισε στο εξωτερικό, πρώτα στη βελγική Κ. Μπέρσχοτ Φ.Α.Κ. κατακτώντας το μοναδικό συλλογικό τίτλο της καριέρας του (Κύπελλο του 1979) και στη συνέχεια στην ισπανική Έρκουλες ΚΦ, πριν αποσυρθεί το 1984 μετά από δύο ακόμη χρόνια με την ΛΚΣ Λοτζ.

Εθνική ομάδα 

Έκανε το ντεμπούτο του με την εθνική ανδρών στον αγώνα με τη Δυτική Γερμανία (1-3) στη Βαρσοβία το 1971. Ο Τομασέφσκι μνημονεύεται συχνά για την απόδοσή του για την Εθνική Πολωνίας απέναντι στην Αγγλία, σε προκριματικό αγώνα για το Παγκόσμιο Κύπελλο του 1974, που η Αγγλία χρειαζόταν να κερδίσει. Ο Τομασέφσκι είχε χαρακτηριστεί ως «κλόουν» από τον Μπράιαν Κλαφ πριν από τον αγώνα (οι δύο άνδρες όμως έγιναν αρκετά φίλοι στα επόμενα χρόνια), αλλά είχε το τελευταίο λόγο, καθώς πραγματοποίησε το εντυπωσιακή εμφάνιση που του απέφερε το βραβείο «Παίκτης του Αγώνα», αφού έκανε επανειλημμένα αποκρούσεις στα σουτ των Άγγλων. Το μοναδικό γκολ που δέχτηκε ήταν το πέναλτι ισοφάρισης από τον Άλαν Κλαρκ. Νωρίτερα, ο Γιαν Ντομάρσκι είχε σκοράρει για τους Πολωνούς. Η Πολωνία έφερε ισοπαλία 1-1 και προκρίθηκε στους τελικούς στη Δυτική Γερμανία σε βάρος της Αγγλίας.

Στο «Ιστορία του Παγκοσμίου Κυπέλλου», ο Μπράιαν Γκλάνβιλ έγραψε: «Εκ των υστέρων, να αποκλειστείς από μια τόσο καλή ομάδα, όπως η Πολωνία δεν φαίνεται ντροπή, αλλά αυτός είναι ένας εκ των υστέρων συλλογισμός. Αμφιβάλλω αν η Αγγλία θα μπορούσε να έχει κάνει τόσο εκθαμβωτική συμβολή όσο η Πολωνία στη διοργάνωση, ωστόσο πρέπει να θυμόμαστε ότι η Πολωνία που νίκησε την Αγγλία και η Πολωνία που πήρε τη θέση της ήταν δύο πολύ διαφορετικές προτάσεις». 191, εκδ. 2005)

Η Πολωνία διεκδίκησε την τρίτη θέση κατά τη διάρκεια του Παγκοσμίου Κυπέλλου στη Δυτική Γερμανία, στο οποίο ο Τομασέφσκι απέκρουσε δύο πέναλτι σε δύο διαφορετικούς αγώνες (από τους Στάφαν Τάπερ και Ούλι Χένες) - ο πρώτος «τερματοφύλακας στην ιστορία του Παγκοσμίου Κυπέλλου FIFA που το έκανε αυτό». Οι Πολωνοί ηττήθηκαν στον ημιτελικό από την μετέπειτα νικήτρια της διοργάνωσης Δυτική Γερμανία με 1-0 και νίκησαν στο μικρό τελικό την πρωταθλήτρια κόσμου Βραζιλία με 1-0. Ο Τομασέφσκι συμπεριλήφθηκε στην καλύτερη ομάδα εκείνης της διοργάνωσης. Κέρδισε επίσης το ασημένιο μετάλλιο με την Πολωνία στους Θερινούς Ολυμπιακούς Αγώνες του 1976 και έπαιξε επίσης στο Παγκόσμιο Κύπελλο του 1978, όπου η εθνική της χώρας του κατάφερε να φτάσει μόνο μέχρι τη δεύτερη φάση των ομίλων.

Συνολικά έκανε 63 εμφανίσεις για την Πολωνία, και έγινε τότε ο τερματοφύλακας με τις περισσότερες συμμετοχές για τη χώρα του, αν και αυτό το ρεκόρ καταρρίφθηκε αργότερα από τον Άρτουρ Μπόρουτς το 2016. Θεωρείται ως ο κορυφαίος τερματοφύλακας στην ιστορία της χώρας του.

Μετέπειτα ζωή 
Μετά την αγωνιστική του σταδιοδρομία, εργάστηκε για λίγο ως προπονητής της Βίντζεφ Λοτζ το 1989, ως αθλητικός σχολιαστής και δημοσιογράφος. Εκλέχτηκε στο Σέιμ στις εκλογές του 2011, εκπροσωπώντας τον Λοτζ για το κόμμα Νόμος και Δικαιοσύνη.

Παραπομπές

Εξωτερικοί σύνδεσμοι 
  
 Προφίλ Jan Tomaszewski στο goalkeeepersaredifferent.com
 Προφίλ στο Transfermarkt.com
 Γιαν Τομασέφσκι 

Πολωνοί ποδοσφαιριστές
Τερματοφύλακες ποδοσφαιριστές
Ποδοσφαιριστές ολυμπιακής ομάδας Πολωνίας
Ποδοσφαιριστές Εθνικής Πολωνίας
Ποδοσφαιριστές Παγκοσμίου Κυπέλλου 1974
Ποδοσφαιριστές στους Θερινούς Ολυμπιακούς Αγώνες 1976
Πολωνοί αργυροί Ολυμπιονίκες
Ποδοσφαιριστές Παγκοσμίου Κυπέλλου 1978
Ποδοσφαιριστές Σλασκ Βρότσλαβ
Ποδοσφαιριστές Εκστρακλάσα
Ποδοσφαιριστές Λέγκια Βαρσοβίας
Ποδοσφαιριστές ΛΚΣ Λοτζ
Ποδοσφαιριστές Κ. Μπέρσχοτ Φ.Α.Κ.
Ποδοσφαιριστές Προ Λιγκ Βελγίου
Ξένοι ποδοσφαιριστές στο Βέλγιο
Πολωνοί ποδοσφαιριστές στο εξωτερικό
Ποδοσφαιριστές Έρκουλες Αλικάντε
Ποδοσφαιριστές Πριμέρα Ντιβιζιόν
Ξένοι ποδοσφαιριστές στην Ισπανία
Πολωνοί προπονητές ποδοσφαίρου
Προπονητές ποδοσφαίρου ΛΚΣ Λοτζ
Προπονητές ποδοσφαίρου Βίντζεφ Λοτζ
Πολωνοί πολιτικοί
Μέλη του Σέιμ της Πολωνίας (2011-2015)